  Анжелика Тихонова корреспондент 2-тӥ шуркынмонлы Удмуртиын 393 адямилэсь коронавирус инфекцизэ шараязы. Висьыны усемъёс пӧлын 20 пиналъёс но 65 арессэс ортчем 52 арлыдоос. Со сярысь элькунысь оперативной штаб ивортӥз. Диагноззы Ижкарын 234 улӥсьлэн зэмаз, Ува ёросын – 39, Можгаын – 25, Воткаын – 13, Балезино ёросын – 12, Сьӧлта ёросын – 11, Сарапулын, Можга ёросын – быдэн укмыс, Сюмси ёросын – тямыс, Кез ёросын – куать, Алнаш, Юкаменск, Вотка ёросъёсын – быдэн вить, Вавож ёросын – ньыль, Шаркан ёросын – куинь, Грак, Якшур-Бӧдья ёросъёсын – быдэн кык, Камбарка ёросын – одӥг. 571 адями йӧназ. 22 мурт кулӥз. Кышномуртъёслы 45, 59, 64, 68, 69, 72, кыкезлы 76, 80, 88 арес вал, воргоронъёслы – 51, 55, 56, 58, 60, 61, 64, 65, кыкезлы 66, 70, 80 арес 2-тӥ шуркынмонлы Удмуртиын коронавиурсэн черлан 64 сюрс 924 учыръёс лабораториосын зэматэмын. 52 сюрс 892 адями йӧназ, 2 сюрс 839 мурт улонысь кошкиз. Та дыре 506 висисьёслэн тазалыксы секыт лыдъяське. Берло нунал ӵоже коронавируслы 5 сюрс 109 эскеронъёс ортчытӥзы. Коронавируслэсь прививка 534 сюрс 59 адями пуктӥз, со пӧлысь 349 сюрс 253 мурт кык компонентэн. «Спутник Лайт» вакцинаез 100 сюрс 453 адямилы пуктӥзы. Тегъёс: Тазалык Ижкар Удмуртия коронавирус  